Et pantebrev kan aflyses i Den Digitale Tingbog ved at kreditor, påtaleberettiget eller andre rettighedshavere skriver under på aflysningen. Der findes vejledninger og skabeloner til aflysning af alle typer pantebreve på domstol.dk.
Hvis du vil aflyse et ikke-digitaliseret pantebrev, kan det ske ved indsendelse til Tinglysningsretten pr. post. Her er det vigtigt, at dokumentet er kvitteret til aflysning af kreditor.
Er der tale om aflysning af pant i forbindelse med mortifikation (aflysning af gammelt pantebrev), skal dommen vedhæftes i bilagsbanken.